projecte-aina/catalan_government_crawling huggingface dataset:
El programa Interreg Europe, que ajuda les administracions públiques locals i regionals de tot Europa a desenvolupar i oferir millors polítiques d'inversió, ha dedicat una notícia de la seva web al projecte de la Finestreta Única Empresarial (FUE)
Ens agrada molt la introducció que Interreg Europe ha fet sobre la Finestreta Única Empresarial i que comença com un conte:
Hi havia una vegada una regió europea on obrir una empresa era un procés administratiu llarg i complicat.
Els tres nivells d'administració pública es van implicar en millorar els procediments d'inici d'activitat: l'Estat per al registre formal i les normes fiscals, la Regió per a la regulació de l'activitat i els Ajuntaments per a l'aprovació de l'establiment.
Hi havia més de cinc-cents procediments diferents per legalitzar tot tipus d'activitats.
Potser us recorda a la vostra regió?
Bé, aquesta era la situació a Catalunya fa uns anys, però el 2015 una llei de simplificació administrativa va obrir el camí per a un desplegament a gran escala d'una plataforma digital, la Finestreta Única Empresarial (FUE) que gestiona els tràmits i serveis de les empreses.
El programa Interreg Europe, finançat pel Fons Europeu de Desenvolupament Regional (FEDER), dona suport a l'intercanvi i aprenentatge de polítiques entre les organitzacions per millorar el rendiment de les polítiques i programes de desenvolupament regional.
Permet a les autoritats públiques regionals i locals i altres actors amb rellevància regional a tot Europa, intercanviar pràctiques i idees sobre el funcionament de les polítiques públiques.
L'Oficina de Gestió Empresarial (OGE) participa al programa Interreg en nom del Departament d'Empresa i Coneixement de la Generalitat, des de 2017 en el projecte i enguany com a líder del projecte.
La Finestreta Única Empresarial porta des del 2011 treballant en el canvi de relació entre l'empresa i l'administració, eliminant i racionalitzant els tràmits i simplificant els procediments per tal de potenciar l'activitat econòmica a Catalunya i alineada amb els objectius Interreg d'aconseguir un territori europeu més innovador, més sostenible i més inclusiu.
La FUE és un gran treball d'equip, ja que a més dels tres nivells d'administració presents a Catalunya, hi participen nombrosos organismes i entitats relacionades amb el món empresarial.
Aquest reconeixement al llarg recorregut que hem fet plegats i al projecte que dia a dia estem construint, és per a tots: Generalitat de Catalunya, Consorci d'Administració Oberta de Catalunya, Cambres de comerç, Diputació de Girona, Diputació de Lleida, Diputació de Tarragona, Diputació de Barcelona, Federació de Municipis de Catalunya, Associació Catalana de Municipis i Comarques, Foment del Treball, Patronal Cecot, PIMEC, Petita i Mitjana Empresa de Catalunya, Col·legis professionals d'enginyers, enginyers tècnics, de telecomunicacions, arquitectes tècnics i arquitectes superiors, de gestors, gremis i associacions professionals d'instal·ladors, automòbils, gestories, enginyeries i organismes de control i els 929, dels 947 ajuntaments que us heu adherit al projecte.
Durant el dia 28 i 29 de gener a Bolonia té lloc la 2a reunió de socis del projecte START EASY, amb presència de la Secretària General del Departament d'Empresa i Coneixement.
Durant aquesta visita a banda de poder conèixer l'estat de situació del projecte i les properes passes a realitzar per cadascun dels socis, també tindrem l'oportunitat de conèixer bones pràctiques que s'estan desenvolupant en aquesta ciutat per donar suport a les start-ups.
Els contractistes que pretenguin subcontractar part d'una obra que s'executarà en el territori de Catalunya, ja poden fer electrònicament l'habilitació del llibre de subcontractació.
La Finestreta Única Empresa rial, del Departament d' Empresa i Coneixement, ofereix a través de canal empresa.gencat.cat/mesuresempresesiautonoms un servei d'atenció digital a les empreses, autònoms i professionals per informar de les mesures adoptades en matèria econòmica pel Govern de la Generalitat de Catalunya i pel Govern de l'Estat per fer front a la situació excepcional d'estat d'alarma provocada pel coronavirus SARS-COV-2.
Podeu accedir-hi en el següent enllaç de consultes i preguntes freqüents.
Estem treballant per donar-vos el millor servei possible, però amb medis limitats.
Abans de fer una consulta mireu, per favor, l'apartat de preguntes freqüents.
En l'actual situació d'alerta la Finestreta Única Empresarial està duent a terme un gran esforç per posar en electrònic tots els tràmits necessàris que encara no tenien tramitació electrònica
S'ha habilitat un mecanisme de comunicació a l'administració: Informació d'activitat essencial o de suport a l'activitat essencial, per donar seguretat a les empreses i a les persones treballadores.
S'ha habilitat un mecanisme de comunicació a l'administració d'activitat essencial o de suport a l'activitat essencial, per donar seguretat a les empreses industrials manufactureres i a les persones treballadores.
Aquesta comunicació facilita les tasques de control, adequació a la situació de confinament i seguretat de les mateixes empreses i persones treballadores en els seus desplaçaments.
Per tal de poder continuar amb la seva activitat durant el període de declaració de l'estat d'alarma, les indústries manufactureres, han de fer saber a l'Administració que la seva activitat està considerada com a essencial.
Les activitats industrials manufactureres considerades essencials són les que es troben recollides en els supòsits 2, 4 i 5 de l'annex del Reial Decret Llei 10/20202, de 29 de març.
Per tant es considerent activitats essencials:
El nou tràmit disposa de dues modalitats, un per a cada tipus d'activitat, directa o de proveïdor crític de productes o serveis.
Les resolucions es van publicant successivament.
Podeu consultar els atorgaments a mesura que es van publican t a https://tauler.seu.cat
La línia d'ajuts destinats a professionals i microempreses del sector turístic, afectades per la situació de crisi ocasionada pel COVID-19, per a reprendre l'activitat un cop passat l'estat d'alarma es va tancar el 18/04/2020.
La nova norma RD 125/2017, que ja ha entrat en vigor, modifica els requisits dels centre tècnics de tacògrafs.
A partir del es 16.00 h del 23/02/2017 es modifica el formulari de presentació d'expedients del tràmit per sol·licitar l'autorització d'explotació d'instal·lacions de distribució elèctrica d'alta tensió fins 66 kV, quan hi ha acord de totes les parts afectades.
Es poden presentar candidatures fins el 30 d'abril
La dada es desprèn de l'informe 'Clima exportador a Catalunya.
El Consell de Relacions Laborals ha obert la inscripció de la sessió pràctica sobre la prevenció i abordatge de l'assetjament sexual i per raó de sexe en l'entorn laboral.
Obertes les inscripcions per a la jornada en el transcurs de la qual el Consell de Relacions Laborals presentarà la nova Guia i el Decàleg Tolerància Zero per a la prevenció i abordatge de l'assetjament sexual i per raó de sexe en l'entorn laboral.
El saló se celebrarà entre el 8 i l'11 de juny a Barcelona.
Els diversos agents del sector artesà poden sol·licitar la seva inscripció fins al 2 de maig.
El Consorci de Comerç, Artesania i Moda de Catalunya (CCAM) ha obert el termini de sol·licitud de tres subvencions destinades a les empreses i professionals del món del comerç, l'artesania i la moda.
El termini de sol·licitud finalitza el 8 de maig de 2017.
Les empreses productores titulars dels drets d'explotació d'obres audiovisuals inscrites en el Registre d'Empreses Audiovisuals de Catalunya (REAC) ja poden tramitar electrònicament la sol·licitud de qualificació d'obres audiovisuals per grups d'edat.
A partir d'ara podeu tramitar electrònicament la sol·licitud d'inscripció i de modificació de dades del Registre d'Empreses Audiovisuals de Catalunya, així com la cancel·lació de la vostra inscripció.
També podeu fer per via telemàtica la comunicació d'inici o de finalització de l'activitat cinematogràfica.
Recull que presenta 50 termes del món de l'empresa, triats tenint en compte criteris d'actualitat, de representativitat i d'àmplia difusió.
Inclou les definicions dels termes i les denominacions en català, castellà i anglès.
El recull forma part del programa " Català i empresa.
Ja estàs al dia? " de la Direcció General de Política Lingüística que té per objectiu incrementar l'ús de la llengua catalana en l'àmbit empresarial, fer créixer l'oferta de productes i serveis en català, i garantir els drets lingüístics dels consumidors.
105 empreses catalanes disposaran d'estand al MWC, 68 de les quals a través dels espais habilitats per la Generalitat.
A més a més, la Generalitat acollirà 35 start-ups a través dels estands d'ACCIÓ i l'Institut Català de les Empreses Culturals.
Aquesta marca registrada d'artesania identifica i distingeix productes artesans fets a Catalunya.
El termini per presentar les sol·licituds finalitza el 31 de gener de 2017.
La Generalitat ha aprovat el calendari definitiu d'obertura comercial autoritzada per al 2017.
Els dies 8 de gener, 2 de juliol, 1 de novembre i 6, 8, 10, 17 i 24 de desembre de 2017, seran festius d'obertura autoritzada, d'acord amb la normativa vigent d'horaris comercials.
Convocatòria d'ajuts a empreses pimes exportadores i/o potencialment exportadores de Catalunya per a la promoció a la Fira Alimentos 2.0 Cuba 2018
Convocatòria d'ajuts a empreses pimes exportadores i/o potencialment exportadores de Catalunya per a la promoció a la fira BATIMATEC ALGERIA 2018
Convocatòria d'ajuts a empreses pimes exportadores i/o potencialment exportadores de Catalunya per a la promoció a la fira Fecons Cuba 2018
Ja podeu consultar els resultats definitius de les proves del CAP del 14 de juliol.
S'ha publicat al DOGC la RESOLUCIÓ TES/1389/2017, de 8 de juny, per la qual es fan públiques la composició dels tribunals qualificadors i el lloc i l'hora de realització de les proves de la quarta convocatòria de l'any 2017 per obtenir el certificat d'aptitud professional per a l'exercici de l'activitat de conductor i conductora professional de determinats vehicles destinats al transport de mercaderies o viatgers per carretera
Ja podeu consultar els resultats de la primera convocatòria de proves de consellers de seguretat.
Ja podeu consultar els resultats definitius de les proves del CAP del 19 de maig.
S'ha obert el termini d'inscripció per a la nova convocatòria per fer la prova per obtenir el certificat d'aptitud professional i la targeta de qualificació de conductor.
La dada es desprèn de l'informe 'Clima exportador a Catalunya.
Ja podeu consultar les plantilles de correcció de les proves del passat 19 de maig de 2017.
Les trobareu en la fitxa del tràmit Certificat d'aptitud per a conductors professionals (CAP).
El Consell de Relacions Laborals ha obert la inscripció de la sessió pràctica sobre la prevenció i abordatge de l'assetjament sexual i per raó de sexe en l'entorn laboral.
Ja podeu consultar els resultats definitius de les proves del 20 de gener de 2017.
Si heu aprovat, també podeu sol·licitar la targeta CAP de qualificació de conductor.
Fins al 20 de febrer estan obertes les inscripcions a la nova convocatòria de les proves per obtenir el certificat d'aptitud per a conductors professionals (CAP).
Fins al 15 de març estan obertes les inscripcions a la primera convocatòria de 2017 de les proves per obtenir el certificat professional per al transport de mercaderies i viatgers.
Publicades les plantilles de correcció de les proves per obtenir el CAP del passat 20 de gener
Destinades a la compra de vehicles de baixes emissions per al servei de taxi i per a vehicles d'ús comercial i de serveis, que operen en zones de protecció especial de l'ambient atmosfèric amb l'objectiu de millorar la qualitat de l'aire a aquells municipis on hi ha una elevada densitat de trànsit.
S'ha publicat composició dels tribunals qualificadors i el lloc i l'hora de realització de les proves de la primera convocatòria de l'any 2017 per obtenir el certificat d'aptitud professional per a l'exercici de l'activitat de conductor i conductora professional de determinats vehicles destinats al transport de mercaderies o viatgers per carretera.
El 8 de maig s'actualitzen amb un increment del 4% les taxes dels tràmits de presentació de declaració responsable de les instal·lacions, d'acord amb allò que estableix la Llei 5/2017, del 28 de març, de mesures fiscals, administratives, financeres i del sector públic.
Per això, si teniu expedients pendents de tramitar amb els formularis genèrics de presentació antics cal que els gestioneu abans del 8 de maig.
A partir d'aquesta data només podreu fer els tràmits amb els formularis genèrics de presentació actualitzats que apareixen en la fitxa del tràmit corresponent.
Però no canvia el formulari de declaració responsable per a la posada en servei, la modificació, el canvi de titular o la baixa d'una instal·lació de seguretat industrial, així com la resta de formularis que s'annexen al formulari genèric de presentació de la declaració responsable de les instal·lacions.
Per tal d'assegurar-vos que tramiteu amb els formularis actualitzats, descarregueu-los des de la fitxa del tràmit cada cop que feu una gestió.
Desar-los al vostre ordinador per utilitzar-los després és una mala pràctica que pot impedir la tramitació.
Com podeu estar informats de les novetats de tràmits
Per estar informats de les futures novetats, us podeu subscriure als avisos dels tràmits que us interessen.
Cerqueu el tràmit del vostre interès, obriu la pestanya 'La meva Carpeta' i trieu si voleu registrar-vos al servei d'avisos només amb el vostre correu electrònic o amb certificat digital:
A partir del es 16.00 h del 23/02/2017 es modifica el formulari de presentació d'expedients del tràmit per sol·licitar l'autorització d'explotació d'instal·lacions de distribució elèctrica d'alta tensió fins 66 kV, quan hi ha acord de totes les parts afectades.
Aquest formulari incorpora un nou mòdul que certifica que la persona que presenta la sol·licitud l'autorització d'explotació d'instal·lacions de distribució elèctrica d'alta tensió fins 66 kV, quan hi ha acord de totes les parts afectades disposa d'algun tipus de document que li permet fer el tràmit en nom del titular de la instal·lació de distribució.
La casella que s'ha de marcar es troba al final del mòdul del presentador de la sol·licitud.
Aquest nou sistema garanteix la vinculació entre el presentador i el titular amb l'objectiu d'augmentar la seguretat jurídica.
Us recordem que, per poder signar el document d'enviament, heu d'estar inscrits en el fitxer que la Direcció General d'Energia, Mines i Seguretat Industrial va habilitar en el seu moment per fer efectiva aquest tipus de vinculació.
Us informem que els tràmits s'han de tramitar amb la darrera versió dels formularis corresponents.
És a dir, només es podran fer els tràmits amb els formularis actualitzats que apareixen en les fitxes dels tràmits.
Pel que fa al certificat de final d'obra i el procediment per dipositar la resta de documentació (projecte, plànols, permisos o altra documentació) no varien.
Si teniu cap dubte o consulta, ens podeu enviar un missatge a la bústia de contacte.
Entre els dies 27 d'abril i 2 de maig, la sol·licitud de la targeta de qualificació de conductor es pot fer de manera presencial i telemàtica.
Recordeu que a partir del dia 3 de maig només es podrà fer de manera telemàtica.
• Per poder fer la sol·licitud de manera presencial, adreceu-vos als punts de tramitació indicats al 'Pas 1 Fer el pagament'
• Per poder fer la sol·licitud de manera telemàtica, aneu al 'Pas 1 Fer el pagament', llegiu la informació i feu clic damunt l'enllaç 'Per internet'.
Trobareu les instruccions detallades.
És molt important que després de completar el 'Pas 1', continueu amb el 'Pas 2 Presentar la sol·licitud al Ministeri de Foment' per finalitzar la sol·licitud.
• per 'Fer el pagament' (Pas 1) NO és necessari disposar de certificat digital
• per 'Presentar la sol·licitud al Ministeri de Foment' (Pas 2) SI és necessari disposar de certificat digital
La Generalitat ha aprovat el calendari definitiu d'obertura comercial autoritzada per al 2017.
Els dies 8 de gener, 2 de juliol, 1 de novembre i 6, 8, 10, 17 i 24 de desembre de 2017, seran festius d'obertura autoritzada, d'acord amb la normativa vigent d'horaris comercials.
El Departament d'Empresa i Coneixement estableix un total de vuit festius anuals, dels quals els ajuntaments tenen potestat per a substituir-ne fins a dos.
Més d'un centenar d'ajuntaments han afegit o modificat el calendari de festius amb obertura comercial autoritzada per al 2017.
El consistori de Barcelona ha establert que els comerços de la ciutat podran obrir al públic els dies 8 de gener, 23 d'abril, 2 de juliol, 1 de novembre i 3, 6, 8, 10, 17 i 24 de desembre de 2017.
Pel que fa a la resta de municipis, podeu consultar la llista de festes locals en la resolució EMC/2915/2016, de 21 de desembre, publicada al DOGC.
Respecte als dos dies festius addicionals d'obertura comercial autoritzada que poden fixar els ajuntaments, en el cas dels consistoris que no hagin designat cap data específica, s'entendran com a dates escollides i aplicables en els seus àmbits territorials el 12 d'octubre i el 3 de desembre de 2017.
D'altra banda, la Llei d'horaris comercials afegeix dos dies més al calendari comercial, que els municipis han de fixar amb l'acord dels comerciants i en funció del màxim aprofitament comercial.
•Calendari festiu per municipi: Consulteu els canvis i les dates afegides al calendari general dels vuit festius amb obertura comercial autoritzada que han efectuat diversos municipis, així com el calendari definitiu que els és aplicable per a l'any 2017.
•Tipus de comerç: Podeu consultar la guia pràctica d'horaris comercials per a saber quin calendari d'obertura s'aplica a cada tipus de comerç.
Els productes artesans i els punts geogràfics on l'artesania té una presència rellevant es poden beneficiar dels distintius que reforcen la visibilitat dels productes artesans, en promouen la comercialització i garanteixen la qualitat del procés de fabricació dels productes davant els possibles clients.
Els distintius sobre l'activitat artesanal han estat una novetat introduïda pel Decret 182/2014, de 30 de desembre, sobre l'activitat artesanal i es poden sol·licitar a través de la fitxa del tràmit corresponent.
Us recordem que resten exclosos de l'àmbit d'aplicació d'aquest Decret l'artesania alimentària, l'artesania de serveis i la producció exclusivament mecanitzada, que es regulen per les seves normatives específiques.
El distintiu de producte D'Artesania (D'A) és una acreditació que la Generalitat de Catalunya dóna als artesans que s'hi dediquen professionalment, per tal d'acreditar que els seus productes són elaborats de manera artesanal mitjançant els processos propis del seu ofici i que són produïts a Catalunya.
El distintiu pot ser utilitzat en tots els productes de producció pròpia del sol·licitant que hagin estat elaborats a través de processos artesanals.
· Sol·liciteu el distintiu de producte D'A (D'Artesania catalana)
Amb la finalitat de promoure la comercialització de l'artesania catalana s'ha creat un distintiu d'establiment de venda d'artesania catalana.
Aquest distintiu permet que els compradors tinguin la garantia que adquireixen autèntica artesania catalana.
Poden sol·licitar i utilitzar aquest distintiu els artesans que s'hi dediquen professionalment i que disposen d'un punt de venda directa al públic, propi i permanent, dels seus productes.
· Sol·liciteu el distintiu per als establiments de venda d'artesania catalana
Per tal d'activar i promoure els territoris i la seva artesania es poden declarar zones d'oficis singulars de Catalunya les àrees geogràfiques que disposin d'un mínim de cinc tallers artesans on els oficis propis estiguin relacionats amb el territori, el procediment i el producte, depenguin del medi geogràfic en què es realitza l'extracció de la matèria primera, la transformació i l'elaboració del producte final, o tinguin una tradició artesanal de llarg recorregut o reconeixement històric.
· Sol·liciteu el distintiu d'Oficis Singulars
Es poden declarar punts d'interès artesanal aquells municipis o àrees dins d'un mateix municipi on hi hagi una concentració de, com a mínim, cinc tallers artesans o tinguin una tradició artesanal de llarg recorregut o reconeixement històric.
Els punts d'interès artesanal reconeguts actualment moment són:
· El Districte municipal de Gràcia, a la ciutat de Barcelona.
· El Districte municipal de Ciutat Vella, a la ciutat de Barcelona.
· El Poble Espanyol de Montjuïc (la Ciutat dels Artesans), a la ciutat de Barcelona.
La sol·licitud per demanar la declaració de punt d'interès artesanal ha de ser presentada per les corporacions locals i ha d'estar acompanyada de la documentació indicada en l'ordre de desplegament.
S'hi accedeix des de l'apartat de Tràmits de la plataforma EACAT.
· Sol·liciteu el distintiu Punt d'Interès Artesanal
A partir del 19 de febrer, la tramitació de la inscripció al Registre d'Agents de la Seguretat Industrial (RASIC) es farà per via telemàtica.
Des del dia 19 de febrer i fins el dia 2 de març s'acceptarà la presentació dels nous formularis electrònics en paper degudament signats, però a partir del dia 5 de març la tramitació serà exclusivament electrònica.
A les fitxes de tràmit de cada tipus d'empresa hi haurà la informació relativa tant al procediment de tramitació com als nous formularis.
Consulteu-les a la pàgina corresponent Actuar com a Empresa Instal·ladora o bé podeu cercar-los directament a la pàgina de Tràmits
Atenció: a partir d'aquest moment totes les empreses s'han d'identificar digitalment.
Per enviar a tramitar els nous formularis, serà imprescindible disposar d'una certificació digital.
Segons qui sigui el titular de l'activitat, una persona física o una persona jurídica, es poden acceptar diferents tipus de certificats:
El justificant de la inscripció estarà disponible accedint a l'opció Estat de les meves gestions de Canal Empresa.
També us informem que utilitzant l'eina de la cerca guiada de tràmits podreu trobar la informació dels tràmits que heu de fer per iniciar l'activitat.
A partir del dia 1 de març, el tràmit d'expedició del certificat personal acreditatiu de la competència per a la manipulació de gasos fluorats és exclusivament telemàtic.
El certificat el pot demanar un intermediari o directament el sol·licitant d'acord amb la normativa reguladora:
En els dos casos, el certificat tindrà validesa fins el mes de febrer de 2021.
Ja es pot tramitar telemàticament, i de forma exclusiva, la sol·licitud d'autorització de gasos amb efecte hivernacle.
Aquest tràmit afecta a les instal·lacions que desenvolupen les activitats i que generen les emissions especificades en l'Annex I de la Llei 1/2005.
La sol·licitud s'ha de fer abans de l'inici de l'activitat i les resolucions són comunicades als ajuntaments i a l'Oficina Española del Cambio Climático.
S'ha obert el termini per a sol·licitar les Subvencions per a la implantació d'instal·lacions de refrigeració (PIMA FRÍO)
El termini de presentació de sol·licituds és del 10 d'octubre al 16 de novembre.
Les sol·licituds seran ateses per rigorós ordre de presentació de la documentació completa fins a l'exhauriment dels fons.
A l'efecte de prelació temporal, es tindrà en compte la data de presentació de la documentació completa o aquella data en que l'interessat completi la sol·licitud presentada inicialment.
IMPORTANT: en el cas que en una mateixa sol·licitud demaneu la subvenció per més d'una instal·lació d'un mateix establiment, cal que adjunteu la documentació de les instal·lacions de forma comprimida amb un.zip o 7zip.
Aquest tràmit només es pot fer de manera telemàtica.